CELEX: 32016R0999
Language: sl
Date: 2016-06-21 00:00:00
Title: Izvedbena uredba Komisije (EU) 2016/999 z dne 21. junija 2016 o določitvi koeficienta dodelitve, ki se bo uporabil za količine v zahtevkih za uvozne pravice, vloženih za obdobje od 1. julija 2016 do 30. junija 2017 v okviru tarifnih kvot, odprtih z Uredbo (ES) št. 431/2008 za zamrznjeno goveje meso

22.6.2016   
            
            
               SL
            
            
               Uradni list Evropske unije
            
            
               L 164/10
            
         IZVEDBENA UREDBA KOMISIJE (EU) 2016/999
   z dne 21. junija 2016
   o določitvi koeficienta dodelitve, ki se bo uporabil za količine v zahtevkih za uvozne pravice, vloženih za obdobje od 1. julija 2016 do 30. junija 2017 v okviru tarifnih kvot, odprtih z Uredbo (ES) št. 431/2008 za zamrznjeno goveje meso
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188(1) in (3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 431/2008 (2) je odprla letno tarifno kvoto za uvoz proizvodov iz sektorja za goveje meso.
            
         
               (2)
            
            
               Količine v zahtevkih za uvozne pravice, vloženih za obdobje od 1. julija 2016 do 30. junija 2017, so višje od razpoložljivih količin. Zato bi bilo treba z določitvijo koeficienta dodelitve, ki se bo uporabil za zahtevane količine, izračunanega v skladu s členom 6(3) Uredbe Komisije (ES) št. 1301/2006 (3) v povezavi s členom 7(2) navedene uredbe, določiti, v kakšnem obsegu se lahko izdajo uvozne pravice.
            
         
               (3)
            
            
               Da bi zagotovili učinkovitost ukrepa, bi morala ta uredba začeti veljati na dan objave v Uradnem listu Evropske unije –
            
         SPREJELA NASLEDNJO UREDBO:
   Člen 1
   Količine v zahtevkih za uvozne pravice, vloženih na podlagi Uredbe (ES) št. 431/2008 za obdobje od 1. julija 2016 do 30. junija 2017, se pomnožijo s koeficientom dodelitve iz Priloge k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. junija 2016
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 431/2008 z dne 19. maja 2008 o odprtju in upravljanju uvozne tarifne kvote za zamrznjeno goveje meso z oznako KN 0202 in proizvode z oznako KN 0206 29 91 (UL L 130, 20.5.2008, str. 3).
   
      (3)  Uredba Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (UL L 238, 1.9.2006, str. 13).
   
      PRILOGA
      
                  Zaporedna št.
               
               
                  Koeficient dodelitve – zahtevki, vloženi za obdobje od 1. julija 2016 do 30. junija 2017
                  (%)
               
            
                  09.4003
               
               
                  27,608280